**Kolbenheyer Tibor**

**Kolbenheyer Tibor** ([Rimaszombat](https://hu.wikipedia.org/wiki/Rimaszombat), [1917](https://hu.wikipedia.org/wiki/1917). [szeptember 12.](https://hu.wikipedia.org/wiki/Szeptember_12.) – [Kassa](https://hu.wikipedia.org/wiki/Kassa), [1993](https://hu.wikipedia.org/wiki/1993). [március 9.](https://hu.wikipedia.org/wiki/M%C3%A1rcius_9.)) szlovákiai magyar geofizikus, asztrofizikus, a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) tiszteleti (1979) tagja. Munkásságával jelentősen hozzájárult a korszerű, intézményes keretek között folyó [szlovákiai](https://hu.wikipedia.org/wiki/Szlov%C3%A1kia) [geofizikai](https://hu.wikipedia.org/wiki/Geofizika) kutatások megteremtéséhez.



**Életútja**

Középiskoláit [Losoncon](https://hu.wikipedia.org/wiki/Losonc) végezte el. 1935-től 1938-ig a prágai [Károly Egyetemen](https://hu.wikipedia.org/wiki/K%C3%A1roly_Egyetem), majd 1938-tól a budapesti [Pázmány Péter Tudományegyetemen](https://hu.wikipedia.org/wiki/E%C3%B6tv%C3%B6s_Lor%C3%A1nd_Tudom%C3%A1nyegyetem) tanult fizikát, csillagászatot és matematikát. Tanulmányait 1940-ben fejezte be, doktori oklevelét 1941-ben szerezte meg. 1941-től 1942-ig, majd 1944-től 1947-ig a [Svábhegyi Csillagvizsgáló](https://hu.wikipedia.org/wiki/MTA_Csillag%C3%A1szati_%C3%A9s_F%C3%B6ldtudom%C3%A1nyi_Kutat%C3%B3k%C3%B6zpont_Konkoly-Thege_Mikl%C3%B3s_Csillag%C3%A1szati_Int%C3%A9zet) munkatársa volt, ezzel párhuzamosan, 1942 és 1945 között a [Magyar–Amerikai Olajipari Rt.](https://hu.wikipedia.org/w/index.php?title=Magyar%E2%80%93Amerikai_Olajipari_Rt.&action=edit&redlink=1) (MAORT) gravitációs méréseket végző [kaposvári](https://hu.wikipedia.org/wiki/Kaposv%C3%A1r) csoportjában tevékenykedett geofizikusként. 1947-ben visszatért hazájába, [Csehszlovákiába](https://hu.wikipedia.org/wiki/Csehszlov%C3%A1kia), s 1951-ig a Szlovák Földtani Intézetben dolgozott, majd 1951–1952-ben az Érckutató Intézet munkatársa volt. 1952-től geofizikai előadásokat tartott a [Comenius Egyetemen](https://hu.wikipedia.org/wiki/Comenius_Egyetem), valamint részt vett a [Kassai Műszaki Egyetem](https://hu.wikipedia.org/w/index.php?title=Kassai_M%C5%B1szaki_Egyetem&action=edit&redlink=1) alapítása körüli szervezőmunkában. Az 1953/1954-es tanévben a műegyetem dékáni, 1955-től 1963-ig rektori tisztét töltötte be. Ezzel párhuzamosan 1953-ban Pozsonyban megalapította a Szlovák Tudományos Akadémia Geofizikai Kutatóintézetét, amelynek munkáját 1962-ig igazgatóként irányította. 1966-tól a szintén kassai [Pavol Jozef Šafárik Egyetem](https://hu.wikipedia.org/w/index.php?title=Pavol_Jozef_%C5%A0af%C3%A1rik_Egyetem&action=edit&redlink=1" \o "Pavol Jozef Šafárik Egyetem (a lap nem létezik)) elméleti fizikai és geofizikai tanszékének professzora volt, 1969–1972 között pedig a tanintézet dékáni feladatait is ellátta.

**Munkássága**

Tudományos pályafutása elején az [asztrofizika](https://hu.wikipedia.org/wiki/Asztrofizika) vonzotta, doktori disszertációját a galaktikus [csillaghalmazok](https://hu.wikipedia.org/wiki/Csillaghalmaz) egyensúlyi állapotáról írta, emellett a [kisbolygók](https://hu.wikipedia.org/wiki/Kisbolyg%C3%B3) és [üstökösök](https://hu.wikipedia.org/wiki/%C3%9Cst%C3%B6k%C3%B6s) dinamikájával foglalkozott. Az 1940-es évek végétől kutatásai kizárólag [geofizikai](https://hu.wikipedia.org/wiki/Geofizika) kérdésekre irányultak, főként a [gravitációs anomáliákat](https://hu.wikipedia.org/w/index.php?title=Gravit%C3%A1ci%C3%B3s_anom%C3%A1lia&action=edit&redlink=1) vizsgálta és kiterjedt [gravi méteres](https://hu.wikipedia.org/w/index.php?title=Gravim%C3%A9ter&action=edit&redlink=1" \o "Graviméter (a lap nem létezik)) kutatásokat végzett Dél-Szlovákiában. [Gravitációs kutatásait](https://hu.wikipedia.org/w/index.php?title=Gravit%C3%A1ci%C3%B3s_kutat%C3%A1s&action=edit&redlink=1" \o "Gravitációs kutatás (a lap nem létezik)) [geo elektromos vizsgálati módszerekkel](https://hu.wikipedia.org/w/index.php?title=Geoelektromos_kutat%C3%A1s&action=edit&redlink=1) ötvözve sikerrel kutatott fel a föld mélyében rejlő, hasznosítható nyersanyagkészleteket, egyebek mellett a nevéhez fűződik a [patakalji](https://hu.wikipedia.org/wiki/Patakalja) [magnezit telep](https://hu.wikipedia.org/wiki/Magnezit) feltárása is. Elméleti munkássága, a két- és háromdimenziós [mágneses terek](https://hu.wikipedia.org/wiki/M%C3%A1gneses_t%C3%A9r) viselkedésére, dinamikájára vonatkozó számításai szintén jelentősek.

**Társasági, tagsági elismerései**

Tudományos érdemei elismeréseként előbb 1956-ban a [Szlovák](https://hu.wikipedia.org/wiki/Szlov%C3%A1k_Tudom%C3%A1nyos_Akad%C3%A9mia) (SZTA), majd 1960-ban a [Csehszlovák Tudományos Akadémia](https://hu.wikipedia.org/w/index.php?title=Csehszlov%C3%A1k_Tudom%C3%A1nyos_Akad%C3%A9mia&action=edit&redlink=1) (CSTA) levelező tagja lett. Mindkét társaság rendes tagjai közé választotta 1972-ben, emellett 1966 után az SZTA, 1972 és 1977 között a CSTA elnökségi tagja is volt. 1979-ben a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia), 1984-ben a Szlovák Matematikusok és Fizikusok Szövetsége (Jednota slovenských matematikov a fyzikov) választotta tiszteleti tagjai közé.

Hazájában 1954-ben Klement Gottwald Állami Díjat, 1962-ben Munkaérdemrendet kapott.

* Főbb művei *A galaktikai csillagfelhők és halmazok egyensúlyáról.* Budapest, Stephaneum ny., 1941, 50 p.
* *Az üstökösökről.* in: Csillagászati Lapok 1942.
* *A tejútrendszer dinamikája.* in: Csillagászati Lapok 1942.

**Forrás**

https://hu.wikipedia.org/wiki/Kolbenheyer\_Tibor